El departament de Mobilitat Urbana treballa en una experiència pilot de bicicletes de lloguer sense estacions
17 de maig 2018

![](/media/tvcdw0mn/50img_20180517_131857.jpg) 

Davant la notícia sorgida en les últimes hores de la localització en la nostra ciutat d'aproximadament 350 bicicletes preparades per a distribuir-se per Sagunt i el Port de Sagunt i poder llogar-se mitjançant una app, la regidora de Mobilitat Urbana, Roser Maestro, ha volgut contestar i aclarir la situació.

En este sentit, la regidora explica que “**des del departament de Mobilitat Urbana estem treballant en el tema de les bicis de lloguer des de fa temps, la qual cosa va propiciar que enguany es reservaran fins a 200.000 euros del pressupost per a la seua posada en funcionament. Malgrat açò, els estudis previs ens han fet dubtar de l'èxit del sistema tradicional basat en bases fixes i per açò estem pensant en sistemes alternatius**”. Així que, “**fa mesos va establir contacte amb l'Ajuntament un grup empresarial amb l’intenció de fer una experiència pilot basada en un sistema de bicicletes de lloguer sense bases, o _free-floating_, i ens va semblar interessant fer-ho en la nostra ciutat, doncs abans de decantar-se per un sistema o un altre hem volgut testar el funcionament del sistema _free-floating_**”.

![](/media/wq3gacnf/50img_20180517_131826.jpg) 

Roser Maestro vol aclarir que “**en cap cas les bicicletes se soltaran lliurement al carrer, sinó que s'està treballant en un conveni que arreplegue les obligacions i els drets tant de l'empresa explotadora, com de l'Ajuntament i els usuaris, i fins que este conveni no es tanque i siga favorable per a totes les parts l'experiència pilot no iniciarà**”. La regidora afig que, quan arribe el moment, “**és cert que les bicicletes podran reservar-se mitjançant una app i que les bicis estaran lliures per la ciutat, però treballem també en unes normes de bon ús que seran obligatòries per als usuaris**”.

En tot cas, Maestro ha volgut indicar que “**parlem d'una experiència pilot, el sistema estarà en funcionament 3 o 4 mesos i posteriorment les bicicletes es retiraran per a avaluar el sistema i decidir què camí seguir en este ajuntament referent a les bicicletes de lloguer**”. Des del departament de Mobilitat Urbana es vol concloure incidint que “**l'experiència pilot no tindrà cost algun per a l'ajuntament i que, en tot cas, serà l'empresa la responsable de tot el que ocórrega relacionat amb esta, com a casos de vandalisme, robatori de bicicletes, bicis mal estacionades, etc**”.  

![](/media/2dqlbj3y/50img_20180517_131840.jpg) 

*   [](http://www.facebook.com/sharer.php?u=https://aytosagunto.es/va/actualitat/el-departament-de-mobilitat-urbana-treballa-en-una-experiencia-pilot-de-bicicletes-de-lloguer-sense-estacions/ "Facebook")
*   [](http://twitter.com/share?url=https://aytosagunto.es/va/actualitat/el-departament-de-mobilitat-urbana-treballa-en-una-experiencia-pilot-de-bicicletes-de-lloguer-sense-estacions/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-departament-de-mobilitat-urbana-treballa-en-una-experiencia-pilot-de-bicicletes-de-lloguer-sense-estacions/ "Linked In")
*   [](mailto:?body=https://aytosagunto.es/va/actualitat/el-departament-de-mobilitat-urbana-treballa-en-una-experiencia-pilot-de-bicicletes-de-lloguer-sense-estacions/)